CELEX: C2007/235/43
Language: ro
Date: 2007-10-06 00:00:00
Title: Cauza T-304/07: Acțiune introdusă la 10 august 2007 — Calzaturificio Frau/OAPI — Camper

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/23
            
         Acțiune introdusă la 10 august 2007 — Calzaturificio Frau/OAPI — Camper
   (Cauza T-304/07)
   (2007/C 235/43)
   Limba în care a fost formulată acțiunea: italiana
   Părțile
   
      Reclamantă: Calzaturificio Frau S.p.A. (San Giovanni Ilarione VR, Italia) (reprezentant: A. Rizzoli, Avvocato)
   
      Pârât: Oficiul pentru Armonizare în cadrul Pieței Interne (OAPI)
   
      Cealaltă parte în procedura în fața camerei de recurs: Camper S.L.
   Concluziile reclamantei
   
               —
            
            
               declararea ca admisibilă a prezentei acțiuni împreună cu anexele aferente;
            
         
               —
            
            
               anularea deciziei camerei de recurs (punctele 1, 2 și 3 din dispozitiv) în partea care anulează decizia atacată, respinge cererea de înregistrare pentru toate produsele contestate și obligă solicitantul la plata cheltuielilor efectuate de partea adversă în procedura de opoziție și de recurs;
            
         
               —
            
            
               obligarea OAPI la plata cheltuielilor de judecată.
            
         Motivele și principalele argumente
   
      Persoana care solicită înregistrarea mărcii comunitare: reclamanta.
   
      Marca comunitară vizată: marcă figurativă care constă într-un arc negru înclinat spre dreapta (cererea de înregistrare nr. 3.388.097), pentru produse din clasele 18 și 25.
   
      Titularul mărcii sau al semnului invocat în sprijinul opoziției: Camper S.L.
   
      Marca sau semnul invocat în sprijinul opoziției: marcă tridimensională națională spaniolă care reproduce imaginea unui pantof, pentru produse din clasa 25, o serie de mărci figurative naționale din Regatul Unit care reprezintă, în formate diferite, arce înclinate, pentru produse din clasa 25, precum și două mărci figurative comunitare care au și forma de arc, pentru produse din clasa 18.
   
      Decizia diviziei de opoziție: respinge în parte opoziția.
   
      Decizia camerei de recurs: anulează decizia atacată și respinge cererea de înregistrare.
   
      Motivele invocate: încălcarea articolului 8 alineatul (1) litera (b) din Regulamentul (CE) nr. 40/94 privind marca comunitară și a articolului 73 din același regulament.